seungwon929/Th-miracl huggingface dataset:
อีเอฟแอลคัพ 2017 นัดชิงชนะเลิศ

การแข่งขัน ฟุตบอลลีกคัพ 2017 นัดชิงชนะเลิศ หรือ อีเอฟแอลคัพ 2017 นัดชิงชนะเลิศ เป็นการแข่งขันฟุตบอลที่จะมีขึ้นในวันที่ 26 กุมภาพันธ์ ค.ศ. 2017 ระหว่าง แมนเชสเตอร์ ยูไนเต็ด และ เซาแทมป์ตัน ที่ สนามกีฬาเวมบลีย์ ในกรุงลอนดอน, ประเทศอังกฤษ. มันเป็นนัดชิงชนะเลิศของ อีเอฟแอลคัพ ฤดูกาล 2016–17. นัดชิงชนะเลิศจะเป็นนัดชิงชนะเลิศลีกคัพครั้งแรกภายใต้ชื่อที่ใช้ในการแข่งขันที่มีชื่อว่า อีเอฟแอล คัพ ตามชื่อจากการถอนตัวของผู้สนับสนุน แคปิตอล วัน และเปลี่ยนชื่อของ เดอะ ฟุตบอล ลีก เป็นเดอะ อิงลิช ฟุตบอล ลีก (อีเอฟแอล). ทีมที่ชนะเลิศจะได้ผ่านเข้าสู่รอบคัดเลือกรอบสามของ ยูฟ่ายูโรปาลีก ฤดูกาล 2017–18.

แมนเชสเตอร์ ยูไนเต็ด, ในฐานะสโมสรจากพรีเมียร์ลีกได้มีส่วนร่วมใน ยูฟ่ายูโรปาลีก ฤดูกาล 2016–17, เริ่มต้นการแข่งขันในรอบที่สามโดยที่พวกเขาได้ถูกจับสลากออกไปเยือนทีมจาก ฟุตบอลลีกวัน นอร์แทมป์ตัน ทาวน์. ที่ สนามกีฬาซิกซ์ฟีลด์ส แมนเชสเตอร์ ยูไนเต็ด ชนะ 3-1 โดยการทำประตูของ ไมเคิล แคร์ริก, อันเดร์ เอร์เรรา และ มาร์คัส แรชฟอร์ด. ในรอบที่สี่พวกเขาได้ถูกจับสลากมาพบกับคู่อริตลอดกาลจากเมือง แมนเชสเตอร์ แมนเชสเตอร์ ซิตี ที่สนามเหย้าของพวกเขาที่ โอลด์แทรฟฟอร์ด, แมนเชสเตอร์ ยูไนเต็ด เอาชนะไปได้ 1–0 มาจากประตูของ ควน มาตา. ในรอบก่อนรองชนะเลิศพวกเขาได้ถูกจับสลากมาพบกับทีมจากพรีเมียร์ลีก เวสต์แฮม ยูไนเต็ด ที่โอลด์แทรฟฟอร์ด, โดยพวกเขาก้าวเข้าสู่รอบต่อไปได้สำเร็จด้วยการเอาชนะไปได้ 4–1 มาจากคนละสองประตูของ ซลาตัน อีบราฮีมอวิช และ อ็องตอนี มาร์ซียาล แม้จะไม่มีผู้จัดการทีมอย่าง โชเซ มูรีนโย จะโดนโทษแบนห้ามคุมทีมข้างสนามก็ตาม.

ในรอบรองชนะเลิศสองนัด, พวกเขาได้ถูกจับสลากพบกับทีมจากพรีเมียร์ลีก ฮัลล์ ซิตี. แมนเชสเตอร์ ยูไนเต็ด ชนะเลกแรกที่โอลด์ แทรฟฟอร์ด ไปก่อน 2–0 มาจากมาตาและ มารวน แฟลายนี และแพ้ในเกมเลกที่สอง 2–1 ที่สนาม เคคอม สเตเดียม ถึงแม้จะมีประตูจาก ปอล ปอกบา ก็ตามแต่ช่วยให้ทีมก้าวเข้าสู่รอบชิงชนะเลิศด้วยผลรวมสองนัด 3–2.

เซาแทมป์ตัน, ในฐานะทีมจาก พรีเมียร์ลีก ที่เกี่ยวข้องกับ ยูฟ่ายูโรปาลีก ฤดูกาล 2016–17, เริ่มต้นการแข่งขันในรอบที่สาม. พวกเขาได้ถูกจับสลากพบกับทีมจากพรีเมียร์ลีก คริสตัล พาเลซ ที่บ้านของเซาแทมป์ตัน. ที่ เซนต์แมรีส์สเตเดียม, พวกเขาชนะ 2–0 จากการทำประตูของ ชาร์ลี ออสติน และ เจค เฮสเค็ธ. ในรอบต่อไปพวกเขาได้ถูกจับสลากพบกับทีมจากพรีเมียร์ลีก ซันเดอร์แลนด์ ที่บ้านของเซาแทมป์ตัน. ที่เซนต์แมรีส์สเตเดียม, พวกเขาชนะ 1–0 เนื่องจากประตูของ ซอฟียาน บูฟัล. ในรอบก่อนรองชนะเลิศพวกเขาได้ถูกจับสลากโดยออกไปเยือนทีมจากพรีเมียร์ลีก อาร์เซนอล. ที่สนาม เอมิเรตส์สเตเดียม, เซาแทมป์ตันชนะด้วยประตูจาก ยอร์ดี กลาซี และ ไรอัน เบอร์ทรันด์. ในรอบรองชนะเลิศทั้งสองนัด, เซาแทมป์ตันถูกจับสลากพบเจอกับเพื่อนร่วมทีมจากพรีเมียร์ลีก ลิเวอร์พูล. เซาแทมป์ตัน ชนะนัดแรก 1–0 เนื่องมาจากประตูโดย นาทาน เรดมอนด์ และชนะ 1–0 นัดเยือนที่สนาม แอนฟีลด์ จากประตูของ เชน ลอง ทำให้รวมผลสองนัดผ่านเข้าสู่นัดชิงชนะเลิศ 2-0. เซาแทมป์ตันอาจจะเป็นทีมแรกที่ได้หานัดชิงชนะเลิศลีกคัพโดยปราศจากการไม่เสียประตูเลย.
รชนีกานต์

ศิวจีราว คายักวาท () หรือเป็นที่รู้จักในชื่อ ราจินีขันธ์ (; ) เป็นนักแสดงชาวอินเดียชื่อดังที่แสดงให้กับวงการภาพยนตร์ภาษาทางใต้ของอินเดีย โดยเฉพาะในภาพยนตร์ภาษาทมิฬ

ราจินีขันธ์เริ่มอาชีพการแสดงขณะที่มีผู้พบเห็นเมื่อเขายังเป็นกระเป๋ารถเมล์ในเมืองบังคาลอร์ ก่อนที่จะเริ่มอาชีพงานแสดงและค่อยๆขยับบทบาทจนได้รับบทเด่นในเวลาต่อมา ผลงานที่มีชื่อเสียงคือบท จิตติ ในเรื่อง เอ็นทิรัน เมื่อปี 2010 และ กาบาลี ในเรื่อง กาบาลี เมื่อปี 2016
บอชกอ กรูนิช

บอชกอ กรูนิช (; 21 ตุลาคม พ.ศ. 2472 – 23 มกราคม พ.ศ. 2560) เป็นนักการเมืองคอมมิวนิสต์ชาวยูโกสลาเวีย เขาเป็นประธานแห่งสันนิบาตคอมมิวนิสต์แห่งยูโกสลาเวียอยู่หนึ่งปี จาก พ.ศ. 2530 ถึง พ.ศ. 2531 กรูนิชเสียชีวิตในวันที่ 23 มกราคม พ.ศ. 2560 อายุ 87 ปี
ย่านพาโหม

ย่านพาโหม หรือ ตดหมูตดหมา () เป็นพืชที่อยู่ในวงศ์ Rubiaceae ก้านมีกลิ่น เป็นไม้เลื้อย เป็นพืชคนละชนิดกับกระพังโหมมีขนตลอดต้น ใบเดี่ยว มีหูใบระหว่างใบ ดอกช่อ ดอกย่อยสมบูรณ์เพศ ผลมีเมล็ดเดียว รูปร่างแบน มีกลิ่นเหม็น ซึ่งเกิดจากกลิ่นของสารประกอบที่มีกำมะถัน เมื่อลำต้นหรือใบเกิดบาดแผล สารเคมีที่พบส่วนใหญ่เป็น ไดเมทิลไดซัลไฟด์

เป็นพืชพื้นเมืองในเขตร้อนของเอเชีย พบตามธรรมชาติในเมลานีเซีย โพลีเนเซีย และฮาวาย เป็นพืชพื้นเมืองในหลายประเทศ เช่น บังกลาเทศ ภูฏานตอนใต้ กัมพูชา ไต้หวัน จีน อินเดีย อินโดนีเซีย ญี่ปุ่น ลาว มาเลเซีย พม่า เนปาล ฟิลิปปินส์ สิงคโปร์ เกาหลีใต้ ไทย และ เวียดนาม.

ชาวถิ่นใช้เถาตำรวมกับไพลแก้ปวดท้องในเด็ก ชาวขมุเชื่อว่าถ้านำเถาผูกข้อมือและข้อเท้าสลับข้างกัน ช่วยป้องกันสันนิบาตในเด็กได้ในอินเดียเหนือและตะวันออกเฉียงเหนือใช้เป็นเครื่องเทศ นอกจากนี้แล้วยังใช้ขับลมและเสริมสมรรถภาพทางเพศอีกด้วย
ไมโครบรูอะรี

ไมโครบรูอะรี () หรือคราฟต์บรูอะรี () เป็นบรูอะรี (โรงหมักเบียร์) ที่ผลิตเบียร์ปริมาณน้อย มักเล็กกว่าบรูอะรีของบริษัทขนาดใหญ่มาก และมักมีเจ้าของอิสระ บรูอะรีเช่นนี้โดยทั่วไปมีเอกลักษณ์จากการเน้นคุณภาพ รสชาติและเทคนิคการหมัก

ขบวนการไมโครบรูอิง (microbrewing) เริ่มในสหราชอาณาจักรในคริสต์ทศวรรษ 1970 แม้มีการหมักช่างศิลป์ตามประเพณีในทวีปยุโรปหลายศตวรรษแล้วและค่อย ๆ แพร่ไปประเทศอื่น เมื่อขบวนการดังกล่าวเติบโตและบรูอะรีบางแห่งขยายการผลิตและการจำหน่าย มโนทัศน์คราฟต์บรูอิงวงกว้างขึ้นก็ถือกำเนิด บรูผับเป็นผับที่หมักเบียร์ของตนขายเอง
กัณฑ์สิทธิ์ เปรมธนากุล

กัณฑ์สิทธิ์ เปรมธนากุล (ชื่อเล่น: เก็ต) นักฟุตบอลอาชีพชาวไทยปัจจุบันเซ็นสัญญากับ อุบล ยูเอ็มที ยูไนเต็ด ในตำแหน่ง กองหน้า

กัณฑ์สิทธิ์ หรือ เก็ต เกิดเมื่อวันที่ 11 ตุลาคม พ.ศ. 2534 ที่ จังหวัดเชียงใหม่ ในช่วงมัธยมได้ไปศึกษาที่ โรงเรียนกีฬาจังหวัดสุพรรณบุรี ก่อนจะย้ายกลับมาศึกษาต่อที่ วิทยาลัยการพลศึกษาจังหวัดเชียงใหม่ และที่นี่ทำให้เขาได้เป็นนักฟุตบอลอาชีพแบบเต็มตัว

เนื่องจากกัณฑ์สิทธิ์เป็นแฟนตัวยงของทีม พยัคฆ์ล้านนา สโมสร เชียงใหม่ เอฟซี เขาจึงมักจะไปดูเกมของเชียงใหม่เอฟซีในบ้านอยู่เสมอจนกระทั่งทางสโมสรได้ติดต่อให้ทางสถาบัน ฯ มาเป็นคู่อุ่นเครื่องทุกวันพุธทำให้ฝีเท้าและฟอร์มการเล่นของเขาไปเข้าตาสตาฟฟ์โค้ชของเชียงใหม่จึงได้ติดต่อให้เขาเข้ามาเป็นนักฟุตบอลอาชีพของสโมสร

ในฤดูกาล 2016 กัณฑ์สิทธิ์ทำประตูให้กับทีมพยัคฆ์ล้านนาได้ทั้งสิ้น 3 ประตูและด้วยความสูงถึง 186 ซม. ร่างกายที่กำยำและความเร็วทำให้เขาได้รับฉายาว่า สิโรจน์ ฉัตรทอง คนต่อไป

ในเดือนตุลาคม ค.ศ. 2016 ทีมเทพอินทรี อุบล ยูเอ็มที ยูไนเต็ด ได้ทำการดึงตัวกัณฑ์สิทธิ์เข้าสู่ถิ่น ยูเอ็มที สเตเดียม
สมการชเรอดิงเงอร์

ในวิชากลศาสตร์ควอนตัม สมการชเรอดิงเงอร์ เป็นสมการทางคณิตศาสตร์ที่ใช้อธิบายระบบทางฟิสิกส์ ที่เป็นผลจากปรากฏการณ์ควอนตัม เช่น ทวิภาคของคลื่นและอนุภาค สมการชเรอดิงเงอร์เป็นสมการที่สำคัญในการศึกษาระบบทางกลศาสตร์ควอนตัม ซึ่งแอร์วิน ชเรอดิงเงอร์ (Erwin Schrödinger) นักฟิสิกส์ชาวออสเตรีย ได้ค้นพบ "สมการชเรอดิงเงอร์" ในปี พ.ศ. 2468 และถูกตีพิมพ์ในปีต่อมา จากการค้นพบสมการชเรอดิงเงอร์ ทำให้แอร์วิน ชเรอดิงเงอร์ได้รับรางวัลโนเบล สาขาฟิสิกส์ ในปี พ.ศ. 2476 สมการนี้เป็นสมการเชิงอนุพันธ์ย่อยหรือที่รู้จักกันว่าสมการคลื่น โดยสามารถแก้สมการชเรอดิงเงอร์เพื่อหาพฤติกรรมการเคลื่อนที่ของคลื่นได้

ในกลศาสตร์ดั้งเดิม กฎการเคลื่อนที่ของนิวตันโดยเฉพาะกฎข้อที่สอง จะสามารถอธิบายการเคลื่อนที่ของอนุภาคโดยแสดงให้เห็นถึงตำแหน่ง ความเร็ว และความเร่งของอนุภาคที่เปลี่ยนแปลงตามเวลา โดยใช้สมการการเคลื่อนที่ในการทำนายการเคลื่อนที่ของอนุภาคในระบบ แต่ในกลศาสตร์ควอนตัม พฤติกรรมของอนุภาคจะถูกอธิบายโดยฟังก์ชันคลื่น ดังนั้นเราจึงสามารถแก้สมการชเรอดิงเงอร์เพื่อหาผลเฉลยออกมาเป็นฟังก์ชันคลื่น โดยสมการชเรอดิงเงอร์นี้เป็นการอธิบายธรรมชาติในระดับจุลภาค

สมการชเรอดิงเงอร์แบ่งออกได้เป็นสมการชเรอดิงเงอร์ที่ขึ้นกับเวลา และสมการชเรอดิงเงอร์ที่ไม่ขึ้นกับเวลา

โดยที่

สัญลักษณ์ แสดงถึง อนุพันธ์ย่อยเทียบกับเวลา

สมการนี้เป็นการเขียนให้อยู่ในรูปตัวดำเนินการฮามิลโทเนียน ซึ่งจะเรียกสมการนี้ว่าสมการEigenvalue ที่มีค่าคงตัว เป็น Eigenvalue และมี เป็น Eigen function

ซึ่งสมการชเรอดิงเงอร์จะใช้ในการแก้ปัญหาการเคลื่อนที่ของอนุภาคในศักย์แบบ 1 มิติ เช่น ศักย์แบบขั้นบันได กำแพงศักย์ บ่อศักย์แบบอนันต์ บ่อศักย์แบบลึกจำกัด เป็นต้น ซึ่งจะพบว่ามีบางส่วนที่แตกต่างจากการใช้วิธีการทางกลศาสตร์ดั้งเดิมแก้ปัญหาอย่างชัดเจน

ผลเฉลยของสมการชโรดิงเจอร์ ออร์บิทัลของอะตอมคล้ายไฮโดรเจนเป็นไอเกนฟังก์ชันของตัวดำเนินการโมเมนตัมเชิงมุมของอิเล็กตรอน 1 ตัว ในแกน "z" ("L") ออบิทัลของอะตอมคล้ายไฮโดรเจน(hydrogen-like atom) สามารถหาได้จากเลขควอนตัมหลัก "n" เลขควอนตัมโมเมนตัมเชิงมุม "l" และเลขควอนตัมแม่เหล็ก m พลังงานเฉพาะของอะตอมมีค่าขึ้นกับค่า "n" เท่านั้น เราจึงต้องบวกเลขควอนตัมการหมุน "m" = ±½ สำหรับในออร์บิทัลที่มีระดับพลังงานเท่ากันของอะตอมคล้ายไฮโดรเจน ค่า "n", "l", "m" and "s" จะมีค่าเฉพาะที่เปลี่ยนไปตามระดับพลังงาน

การวิเคราะห์สมการชโรดิงเจอร์ของอะตอมที่มีอิเล็กตรอนมากกว่าหนึ่งตัวนั้นเป็นไปได้ยาก เนื่องจากมีแรงคูลอมบ์ระหว่างอิเล็กตรอนเข้ามาเกี่ยวข้องกับการคำนวณ เราจึงต้องใช้วิธีเชิงตัวเลข (Numerical method) มาช่วยคำนวณ เพื่อหาฟังก์ชันคลื่นหรือสมบัติทางควอนตัมอื่น ๆ ดังนั้นเราจึงใช้แบบจำลองของอะตอมคล้ายไฮโดรเจนในการแก้ปัญหา

จากกฎของคูลอมบ์ ศักย์ไฟฟ้าเป็นดังสมการ

เมื่อ

ดังนั้นจะได้สมการคลื่น (ในพิกัดทรงกลม) เป็น

โดย formula_3 คือ ฮาร์มอนิกส์ทรงกลม

จะได้สมการชโรดิงเจอร์

โดย formula_5 คือ มวลลดทอน
การแผ่รังสีของวัตถุดำ

การแผ่รังสีของวัตถุดำคือ การแผ่รังสีแม่เหล็กไฟฟ้าของวัตถุในสภาวะสมดุลทางอุณหพลศาสตร์เมื่อเทียบกับสิ่งแวดล้อม ซึ่งวัตถุหรืออนุภาคใดๆ ที่มีอุณหภูมิสูงกว่าอุณหภูมิศูนย์สัมบูรณ์จะมีการแผ่รังสีความร้อนออกมาเสมอโดยปริมาณการแผ่รังสีของวัตถุนั้นจะมีสเปกตรัมและความเข้มที่มีค่าเฉพาะตัวที่มีความสัมพันธ์โดยตรงขึ้นอยู่กับอุณหภูมิของวัตถุนั้น เราสามารถอนุมานวัตถุต่างๆ ที่มีการแผ่รังสีออกมาได้ด้วยตัวเองว่าเป็นวัตถุดำซึ่งโดยส่วนใหญ่ที่อุณหภูมิห้องการแผ่รังสีของวัตถุที่แผ่ออกมานั้นจะอยู่ในช่วงความยาวคลื่นของรังสีอินฟราเรดที่มีความเข้มต่ำทำให้ดวงตาของมนุษย์ที่ไวต่อการรับรู้สีขาวและสีดำเมื่ออยู่ในภาวะที่มีความเข้มแสงต่ำมองเห็นวัตถุที่แผ่รังสีในลักษณะนี้ออกมาเป็นสีดำ นอกจากนี้เมื่อวัตถุมีอุณหภูมิสูงขึ้นการแผ่รังสีของวัตถุก็จะปรากฏในช่วงความยาวคลื่นที่เข้าใกล้ช่วงวิสิเบิลอีกด้วย

การแผ่รังสีของวัตถุดำเป็นการแผ่รังสีที่มีลักษณะเฉพาะตัวซึ่งความถี่ของสเปกตรัมนั้นขึ้นอยู่กับอุณหภูมิของวัตถุซึ่งสามารถอธิบายได้จาก Planck spectrum หรือ กฎของพลังค์ (Planck's law) สเปกตรัมที่ตำแหน่งจุดสูงสุดจะมีความถี่เฉพาะตัวโดยจะเปลี่ยนเป็นค่าความถี่สูงสุดตามการเพิ่มขึ้นของอุณหภูมิ

เนื่องจากทฤษฎีฟิสิกส์แบบเดิมไม่สามารถอธิบายการแผ่รังสีของวัตถุที่เกิดขึ้นได้ ต่อมาในปี ค.ศ. 1900 นักฟิสิกส์ชาวเยอรมันที่ชื่อว่า แมกซ์ พลังค์ ได้นำเสนอได้นำเสนอทฤษฎีที่ใช้อธิบายการแผ่รังสีของวัตถุดำที่เกิดขึ้นในการทดลอง โดยได้นำเสนอแนวคิดว่า รังสีที่แผ่ออกมาจากวัตถุดำเกิดจากการที่อนุภาคในวัตถุนั้นสั่นด้วยความถี่ที่ขึ้นอยู่กับพลังงานของวัตถุ โดยพลังงานที่เกิดจากการสั่นจะมีค่าไม่ต่อเนื่องแต่จะเป็นจำนวนเต็มเท่าของความถี่มูลฐานเช่นเดียวกับคลื่นนิ่งที่เกิดจากการสั่นในเชือก ซึ่งสมการที่ใช้อธิบายแนวคิดของพลังค์มีใจความว่า

โดยที่
ทำให้ภายหลังมีนักวิทยาศาสต์ท่านอื่นนำแนวคิดจากทฤษฎีที่พลังค์นำเสนอไปใช้อธิบายปรากฏการณ์อื่นๆ ในระดับอนุภาคได้ เช่นการอธิบายปรากฏการณ์โฟโตอิเล็กทริก การกระเจิงคอมตันป์ เรียกได้ว่า แมกซ์ พลังค์ ถือเป็นบิดาของวิชาควอนตัมที่ให้กำเนิดวิชาควอนตัมที่ใช้ในการศึกษาปรากฏการณ์ในระดับอนุภาคที่เป็นอยู่ในปัจจุบันนั่นเอง
ฟาตูมาโนงี

ฟาตูมาโนงี () เป็นเกาะหนึ่งของประเทศตองงา ตั้งอยู่ทางตอนกลางของกลุ่มเกาะฮาอะไป และอยู่ทางตะวันออกเฉียงเหนือของเมืองหลวงนูกูอาโลฟา
แวนโคมัยซิน

แวนโคมัยซิน (Vancomycin) เป็นยาปฏิชีวนะ สำหรับรักษาการติดเชื้อจากแบคทีเรีย อาทิ การติดเชื้อบนผิวหนัง, ในกระแสเลือด, ในกระดูก, ในข้อต่อ ตลอดจนเยื่อบุหัวใจอักเสบ และเยื่อหุ้มสมองอักเสบจากแบคทีเรีย จำเป็นต้องวัดความดันโลหิตก่อนเพื่อคำนวณปริมาณยาที่จะจ่าย สามารถรับยานี้ได้โดยทั้งวิธีฉีดเข้าหลอดเลือดดำและวิธีรับประทาน แต่แบบรับประทานออกฤทธิช้าทำไม่เป็นที่นิยมมากนัก

ผลข้างเคียงทั่วไปได้แก่ ปวดในบริเวณที่ติดเชื้อและมีอาการภูมิแพ้ ในบางครั้งอาจมีอาการได้ยินไม่ชัด, ความดันโลหิตต่ำ หรือการกดตัวในไขกระดูก ไม่เป็นที่แน่ชัดว่ายาชนิดนี้เหมาะสมต่อสตรีมีครรภ์หรือไม่ แต่ยังไม่มีประวัติการส่งทางลบต่อทารก สตรีให้นมบุตรสามารถใช้ยาชนิดนี้ได้อย่างปลอดภัย ยาแวนโคมัยซินเป็นยาปฏิชีวนะประเภทไกลโคเปปไทด์ ทำงานโดยไปขัดขวางการสร้างตัวของผนังเซลล์

แวนโคมัยซินถูกจำหน่ายครั้งแรกในปี ค.ศ. 1954 ปัจจุบันได้รับการขึ้นทะเบียนเป็นยาหลักขององค์การอนามัยโลก เป็นยาที่มีความปลอดภัยและมีประสิทธิผลสูง ปัจจุบันถูกจำหน่ายเป็นยาสามัญ
รอเบิร์ต สน็อดกราสส์

รอเบิร์ต สน็อดกราสส์ () เกิดเมื่อวันที่ 7 กันยายน ค.ศ. 1987 เป็นนักฟุตบอลชาวสกอตแลนด์ ปัจจุบันเล่นให้กับแอสตันวิลลา ยืมตัวมาจากเวสต์แฮมยูไนเต็ด โดยเล่นในตำแหน่งปีก และสามารถเล่นในตำแหน่งกองหน้าอีกด้วย
เปโดร โอเบียง

เปโดร อึมบา โอเบียง อาโบโม () เกิดเมื่อวันที่ 27 มีนาคม ค.ศ. 1992 เป็นนักฟุตบอลชาวสเปน ปัจจุบันเล่นให้กับเวสต์แฮมยูไนเต็ด ในตำแหน่งกองกลาง
อย่ามาหลอกหลอนฉันอีก

อย่ามาหลอกหลอนฉันอีก เป็นซิงเกิลเปิดตัววงของ GHOST ที่ประกอบด้วยอดีตสมาชิก 3 คนของเอบีนอร์มัล (โอ่ง เก่ง และหนืด) มาก่อตั้งวงใหม่พร้อมด้วยเอก Sleeping Sheep ในปี พ.ศ. 2560 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย GHOST เพลงนี้ออกจำหน่ายครั้งแรกในวันที่ 27 มกราคม พ.ศ. 2560 ในร้านค้าไอทูนส์

หลังจากปล่อยเพลง อย่ามาหลอกหลอนฉันอีก ในร้านค้าไอทูนส์ ก็ได้ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ที่มีคนดาวน์โหลดมากที่สุด หลังจากปล่อยเพลงมาได้ไม่ถึง 24 ชั่วโมง

ส่วน Music Video นี้เผยแพร่ครั้งแรกในวันที่ 1 กุมภาพันธ์ พ.ศ. 2560 ทาง LINE TV และ 9 กุมภาพันธ์ พ.ศ. 2560 ทางยูทูปแซลแนลของมีเรคคอร์ดส
เพลง "อย่ามาหลอกหลอนฉันอีก" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุดหลังเปิดขาย 1 วันในไอทูนส์
กฎหมายเนือร์นแบร์ค

กฎหมายเนือร์นแบร์ค (; ) เป็นกฎหมายการต่อต้านยิวในนาซีเยอรมนี ซึ่งเสนอต่อไรชส์ทาค เมื่อวันที่ 15 กันยายน ค.ศ. 1935 ในคราวประชุมสมัยวิสามัญ ณ การชุมนุมเนือร์นแบร์คประจำปีของพรรคนาซี ประกอบด้วยกฎหมายสองฉบับ คือ กฎหมายเพื่อคุ้มครองสายเลือดเยอรมันและเกียรติภูมิเยอรมัน โดยห้ามชาวเยอรมันสมรสหรือมีเพศสัมพันธ์นอกสมรสกับชาวยิว ทั้งห้ามหญิงชาวเยอรมันที่อายุต่ำกว่า 45 ปีรับทำงานในครัวเรือนชาวยิว และกฎหมายว่าด้วยความเป็นพลเมืองไรช์ (Reich citizenship) ซึ่งบัญญัติว่า ผู้มีสายเลือดเยอรมันหรือสายเลือดที่เกี่ยวข้องเท่านั้นจึงจะเป็นพลเมืองไรช์ ส่วนคนที่เหลือจัดเป็น "พสกนิกรของรัฐ" (state subject) โดยไม่มีสิทธิพลเมือง ต่อมาในวันที่ 14 พฤศจิกายน ค.ศ. 1935 มีการออกกฤษฎีกาเพิ่มเติมเพื่อกำหนดนิยามว่า ใครบ้างที่เป็นชาวยิว วันเดียวกันนั้น กฎหมายว่าด้วยความเป็นพลเมืองไรช์ก็เริ่มใช้บังคับ ครั้นวันที่ 26 พฤศจิกายน ค.ศ. 1935 มีการขยายเนื้อหากฎหมายเหล่านี้เพื่อให้ครอบคลุมชาวโรมานีและชาวแอฟริกันเยอรมัน อนึ่ง กฤษฎีกาเพิ่มเติมฉบับดังกล่าวยังนิยามชาวยิปซีว่า เป็น "ศัตรูของรัฐที่มีเชื้อชาติเป็นพื้นฐาน" (enemies of the race-based state) ซึ่งเป็นประเภทเดียวกับชาวยิว

เพราะความกังวลด้านนโยบายต่างประเทศ การบีฑาชาวยิวตามกฎหมายทั้งสองฉบับจึงมิได้เริ่มต้นจนกระทั่งเสร็จสิ้นการจัดโอลิมปิกฤดูร้อน 1936 ในกรุงเบอร์ลินแล้ว หลังยึดอำนาจการปกครองไว้ได้ใน ค.ศ. 1933 พรรคนาซีก็เริ่มดำเนินนโยบายของตน ซึ่งรวมถึงการจัดตั้ง "ประชาคม" (people's community) โดยมีเชื้อชาติเป็นพื้นฐาน อดอล์ฟ ฮิตเลอร์ ผู้เป็นทั้งนายกรัฐมนตรีและประมุข (Führer) ได้ประกาศคว่ำบาตรกิจการของชาวยิวทั่วประเทศเมื่อวันที่ 1 เมษายน ค.ศ. 1933 และตรากฎหมายฟื้นฟูราชการวิชาชีพ (Law for the Restoration of the Professional Civil Service) เมื่อวันที่ 7 เมษายน ค.ศ. 1933 เพื่อห้ามผู้มิใช่อารยันรับราชการหรือประกอบวิชาชีพทางนิติศาสตร์ หนังสือซึ่งมองว่า "ไม่เป็นเยอรมัน" (un-German) เป็นต้นว่า บรรดาที่ชาวยิวเป็นผู้แต่งนั้น ก็สั่งให้เผาทำลายทั่วประเทศในวันที่ 10 พฤษภาคม ค.ศ. 1933 ทั้งมีการกลั่นแกล้งรังแกพลเมืองยิวอย่างหนักหน่วง มีการปราบปรามอย่างแข็งขัน ปลดความเป็นพลเมืองและสิทธิพลเมือง จนที่สุดก็กำจัดชาวยิวออกจากสังคมเยอรมันโดยสิ้นเชิง

กฎหมายเนือร์นแบร์คนี้มีผลให้ชุมชนชาวยิวอ่อนแอลงทั้งทางเศรษฐกิจและสังคม ผู้ใดถูกตัดสินว่า ฝ่าฝืนข้อห้ามเรื่องสมรส ก็ถูกจำคุก และเมื่อจำคุกครบกำหนดแล้ว ภายหลังวันที่ 8 มีนาคม ค.ศ. 1938 ก็ถูกตำรวจเกสตาโพ (Gestapo) จับกุมอีกรอบ แล้วส่งไปยังค่ายกักกันนาซี ผู้มิใช่ชาวยิวจึงพากันเลิกสุงสิงกับชาวยิว ไม่จับจ่ายที่ร้านค้าซึ่งชาวยิวเป็นเจ้าของ พอขาดลูกค้า ร้านค้าเหล่านั้นส่วนใหญ่ก็จำต้องปิดตัวลง นอกจากนี้ เมื่อมีการห้ามชาวยิวรับราชการหรือประกอบวิชาชีพเกี่ยวกับราชการ เช่น แพทย์ และครู บรรดาเจ้าของกิจการและผู้ประกอบวิชาชีพดังกล่าวก็จำต้องรับทำงานกุลี ครั้นจะอพยพออกนอกประเทศก็เป็นปัญหา เพราะมีกำหนดว่า ชาวยิวจะย้ายออกนอกประเทศ ต้องชำระภาษีเป็นเงินร้อยละ 90 ของทรัพย์สินตน แต่ชาวยิวที่มีกำลังพอจะจ่ายภาษีได้ก็แทบจะหาประเทศที่ยินดีรับพวกตนไว้ไม่ได้เลย เมื่อปรากฏว่า แผนการเนรเทศหมู่ เช่น แผนมาดากัสการ์ นั้นล้มเหลว รัฐบาลเยอรมันจึงกวาดล้างหมู่ชาวยิวในยุโรปแทน โดยลงมือเมื่อกลาง ค.ศ. 1941
สามารถ ม่วงศิริ

พันตำรวจเอกสามารถ ม่วงศิริ (เกิด 12 กรกฎาคม พ.ศ. 2512) สมาชิกสภาผู้แทนราษฎรกรุงเทพมหานคร 1 สมัย สังกัดพรรคประชาธิปัตย์

พันตำรวจเอกสามารถ ม่วงศิริ เกิดเมื่อวันที่ 10 กรกฎาคม พ.ศ. 2512 เป็นบุตรของนายประเสริฐ ม่วงศิริ กับ นางรัตนา ม่วงศิริ และเป็นพี่ชายของนายสากล ม่วงศิริ สำเร็จการศึกษา ระดับประถมศึกษา จากโรงเรียนวัดหนัง ระดับมัธยมศึกษา จาก โรงเรียนสวนกุหลาบวิทยาลัย และ แพทยศาสตรบัณฑิต จาก คณะแพทยศาสตร์ มหาวิทยาลัยเชียงใหม่

พันตำรวจเอกสามารถ เคยรับราชการเป็นนายแพทย์สัญญาบัตร 5 กลุ่มงานออร์โธปิดิกส์ โรงพยาบาลตำรวจ

พันตำรวจเอกสามารถ ได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2554 สังกัดพรรคประชาธิปัตย์ และได้รับเลือก รวม 1 สมัย

พันตำรวจเอกสามารถ ม่วงศิริ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ประเทศบาห์เรนในเอเชียนเกมส์ฤดูหนาว 2017

ประเทศบาห์เรน เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560

นักกีฬาฮอกกี้น้ำแข็งของประเทศบาห์เรนมีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
คำศัพท์ที่พบบ่อยที่สุดในภาษาเอสเปรันโต

ต่อไปนี้เป็นตาราง คำศัพท์ที่พบบ่อยมากที่สุดในภาษาเอสเปรันโต 200 คำ
ประเทศกาตาร์ในเอเชียนเกมส์ฤดูหนาว 2017

ประเทศกาตาร์ เข้าร่วมแข่งขันกีฬาเอเชียนเกมส์ฤดูหนาว ครั้งที่ 8 ค.ศ. 2017 (พ.ศ. 2560) ณ ซัปโปะโระ และ โอะบิฮิโระ ประเทศญี่ปุ่น ระหว่างวันที่ 19 กุมภาพันธ์ – 21 กุมภาพันธ์ พ.ศ. 2560

นักกีฬาประเทศกาตาร์มีคุณสมบัติเข้าแข่งขันรายการดังต่อไปนี้

นักกีฬาเคอร์ลิงของประเทศกาตาร์มีคุณสมบัติเข้าแข่งขันรายการกีฬาเคอร์ลิงประเภททีมชาย และประเภททีมหญิง

"18 กุมภาพันธ์ พ.ศ. 2560, 9:00 (7:00 เวลาไทย)

"18 กุมภาพันธ์ พ.ศ. 2560, 18:00 (16:00 เวลาไทย)

"20 กุมภาพันธ์ พ.ศ. 2560, 13:30 (11:30 เวลาไทย)
"21 กุมภาพันธ์ พ.ศ. 2560, 9:00 (7:00 เวลาไทย)

"21 กุมภาพันธ์ พ.ศ. 2560, 18:00 (16:00 เวลาไทย)

"18 กุมภาพันธ์ พ.ศ. 2560, 13:30 (11:30 เวลาไทย)

"19 กุมภาพันธ์ พ.ศ. 2560, 9:00 (7:00 เวลาไทย)
"20 กุมภาพันธ์ พ.ศ. 2560, 9:00 (7:00 เวลาไทย)

"21 กุมภาพันธ์ พ.ศ. 2560, 18:00 (16:00 เวลาไทย)

นักกีฬาวิ่งสเกตลู่สั้นของประเทศกาตาร์มีคุณสมบัติเข้าแข่งขันรายการกีฬาวิ่งสเกตลู่สั้นประเภทชาย

นักกีฬาฮอกกี้น้ำแข็งของประเทศกาตาร์มีคุณสมบัติเข้าแข่งขันรายการกีฬาฮอกกี้น้ำแข็งประเภททีมชาย ระดับดิวิชั่น 2
ทางหลวงแผ่นดินญี่ปุ่นหมายเลข 1

ทางหลวงแผ่นดินหมายเลข 1 ของประเทศญี่ปุ่น คือ ทางหลวงขนาดใหญ่บนเกาะฮนชู เชื่อมระหว่างเขตชูโอของโตเกียว ในภูมิภาคคันโต กับนครโอซะกะ จังหวัดโอซะกะ ในภูมิภาคคันไซ ตัวถนนทอดผ่านไปบนภูมิภาคจูบุ ถนนเส้นนี้มาจากเส้นทางตะวันตกถนนโทไกโดเดิม ที่เชื่อมจากโตเกียวไปยังเกียวโต และถนนเกียวไกโดเดิม ที่ไปยังโอซะกะ โดยช่วงระหว่างโตเกียวถึงจังหวัดไอชิ ถูกขนาบด้วยทางพิเศษโทเม จากจุดนั้นถึงจังหวัดมิเอะ ถูกขนาบด้วยทางพิเศษฮิกะชิเมฮัง และจากจังหวัดชิงะถึงโอซะกะ ถูกขนาบด้วยทางพิเศษเมชิง ทางหลวงสายนี้มีระยะทางรวม 565.4 กิโลเมตร ที่ปลายฝั่งตะวันออกในนิฮมบาชิ เขตชูโอ โตเกียว ทางหลวงนี้บรรจบกับทางหลวงแผ่นดินหมายเลข 4, 6, 14, 15, 17 และ 20 ที่ปลายฝั่งตะวันตกในอุเมะดะ เขตคิตะ โอซะกะ เชื่อมต่อกับทางหลวงหมายเลข 2, 25, 26 และทางหลวงอื่น ๆ

ทางหลวงหมายเลข 1 นั้นเชื่อมโตเกียวกับเมืองหลักของจังหวัดที่สำคัญ ได้แก่ โยะโกะฮะมะ (จังหวัดคะนะงะวะ), ชิซุโอะกะ, นะโงะยะ (จังหวัดไอชิ), โอสึ (จังหวัดชิงะ), เกียวโต และโอซะกะ
โรงเรียนเรณูนครวิทยานุกูล

โรงเรียนเรณูนครวิทยานุกูล (อังกฤษ : Renunakhonwittayanukul School) เป็นโรงเรียนประจำอำเภอเรณูนคร ประเภทสหศึกษา ระดับโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษา เขต 22 สำนักงานคณะกรรมการการศึกษาขั้นพื้นฐาน กระทรวงศึกษาธิการ

ก่อนที่จะมีโรงเรียนมัธยมศึกษาแห่งนี้นั้น นักเรียนที่เรียนสำเร็จชั้นประถมศึกษาปีที่ 7 จากอำเภอเรณูนคร หากมีความประสงค์จะศึกษาต่อในระดับมัธยมศึกษา จะต้องเดินทางไปศึกษาต่อที่อำเภอธาตุพนมหรือไม่ก็อำเภอเมืองนครพนม หรือไม่เช่นนั้นก็ไปเรียนยังต่างจังหวัดทำให้เกิดปัญหาในการเดินทางและทั้งการหาที่พักอาศัยผู้ปกครองต้องสิ้นเปลืองค่าใช้จ่ายจำนวนมาก

นายถนอม แสงสุริยจันทร์ หัวหน้ากิ่งอำเภอเรณูนคร (สมัยนั้น) พร้อมด้วยข้าราชการ ประชาชน พ่อค้าคหบดี ได้ร่วมประชุมขอดำเนินการจัดตั้งโรงเรียนมัธยมศึกษาประจำอำเภอเรณูนครขึ้นโดยได้ขอแบ่งที่ดินของโรงเรียนเรณูนคร
ปี พ.ศ. 2515 เมื่อวันที่ 11 มีนาคม 2515 กระทรวงศึกษาธิการได้อนุมัติให้จัดตั้งโรงเรียนมัธยมศึกษา โดยตั้งชื่อว่า “โรงเรียนเรณูนครวิทยานุกูล” เปิดสอนระดับชั้นมัธยมศึกษาปีที่ 1 จำนวน 3 ห้องเรียน มีนักเรียนทั้งหมดจำนวน 137 คน อาคารเรียนและห้องเรียนใช่ร่วมกับโรงเรียนเรณูนคร มีนายมัทราช บัวบาน รักษาการในตำแหน่งครูใหญ่และปีเดียวกันได้รับงบประมาณสร้างอาคารเรียนหลังที่ 1 จำนวน 4 ห้องเรียน (อาคารหนุ่มเมืองเวในปัจจุบัน) สร้างเสร็จ พ.ศ. 2516

ปี พ.ศ. 2515 กรมสามัญศึกษาได้แต่งตั้ง นายวิสุทธิ์ ภักดีศรี ดำรงตำแหน่ง ครูใหญ่

ปี พ.ศ. 2518 ยุบโรงเรียนเรณูนครรวมเข้ากับโรงเรียนเรณูวิทยาคาร ยกพื้นที่ทั้งหมดให้โรงเรียนเรณูนครวิทยานุกูล ตราบจนถึงปัจจุบัน

ปี พ.ศ. 2523 เปิดสอนชั้นมัธยมศึกษาตอนปลาย

ปัจจุบัน โรงเรียนเรณูนครวิทยานุกูลเป็นโรงเรียนรัฐบาลประจำอำเภอเรณูนคร สังกัดสำนักงานเขตพื้นที่การศึกษามัธยมศึกษา เขต 22 (นครพนม-มุกดาหาร) ในพื้นที่เขตบริการประกอบด้วย ภายในเขตเทศบาลตำบลเรณู ภายในเขตอำเภอเรณูนคร ยกเว้นตำบลนาขามและตำบลท่าลาด เป็นโรงเรียนมัธยมศึกษาขนาดใหญ่ เปิดทำการสอน 2 ระดับคือ ระดับมัธยมศึกษาตอนต้น และ ระดับมัธยมศึกษาตอนปลาย (โรงเรียนสหศึกษา) ตามยุทธศาสตร์การพัฒนาการศึกษาตามนโยบายของสำนักงานคณะกรรมการการศึกษาขั้นพื้นฐาน โรงเรียนได้ถูกกำหนดให้จัดตั้งเป็นนิติบุคคล ซึ่งมีความมุ่งหมายให้มีการพัฒนานักเรียนให้มีคุณลักษณะเกี่ยวกับคุณลักษณะที่พึงประสงค์และสมรรถนะของนักเรียนที่ต้องการให้เกิดขึ้น 
โรงเรียนเรณูนครวิทยานุกูลตั้งอยู่ ณ เลขที่ 181 หมู่ที่ 13 ถนนเมืองใหม่วิทยานุกูล ตำบลเรณู อำเภอเรณูนคร จังหวัดนครพนม โดยมีอาณาเขตดังนี้

มีพื้นที่จำนวน 114 ไร่ 2 งาน 41.6 ตารางวา

ในปีการศึกษา 2561 มีนักเรียนจำนวนทั้งสิ้น 2,067 คน คณาจารย์และบุคลากรจำนวน 146 คน
ทางหลวงแผ่นดินญี่ปุ่นหมายเลข 2

ทางหลวงแผ่นดินหมายเลข 2 ของประเทศญี่ปุ่น คือ ทางหลวงขนาดใหญ่บนเกาะฮนชูและคีวชู ถนนเส้นนี้มาจากเส้นทางตะวันตกถนนซันโยโดะเดิม ถนนเส้นนี้เชื่อมจากนครโอซะกะ จังหวัดโอซะกะ ไปยังนครคิตะกีวชู จังหวัดฟุกุโอะกะ ผ่านอนุภูมิภาคซันโย โดยช่วงระหว่างจังหวัดเฮียวโงะถึงจังหวัดยะมะงุชิ ถูกขนาบด้วยทางพิเศษซันโย ผ่านช่องแคบคันมงทางอุโมงค์คันมง ทางหลวงสายนี้มีระยะทางรวม 533.2 กิโลเมตร ที่ปลายทางในโอซะกะ ทางหลวงนี้บรรจบกับทางหลวงแผ่นดินหมายเลข 1 ที่ปลายฝั่งตะวันตกเชื่อมต่อกับทางหลวงหมายเลข 3 และ 10
ฝรั่งเศสเสรี

ฝรั่งเศสเสรี (ฝรั่งเศส: "France Libre" และ "Forces françaises libres") เป็นรัฐบาลพลัดถิ่นภายใต้การนำของนายพลชาร์ล เดอ โกล ในช่วงสงครามโลกครั้งที่สอง และมี กองทัพฝรั่งเศสเสรี เพื่อต่อสู้กับกองทัพ ฝ่ายอักษะ ร่วมกับ ฝ่ายสัมพันธมิตร หลัง ยุทธการที่ฝรั่งเศส. โดยมีที่ตั้งที่ ลอนดอน ในเดือน มิถุนายน 1940 และมีความร่วมมือและสนับสนุน ขบวนการต่อต้าน ในเขตยึดครองฝรั่งเศสของนาซีเยอรมนี
ไฮโดรเจนโลหะ

ไฮโดรเจนโลหะ () เป็นสสารเสื่อมชนิดหนึ่ง เป็นไฮโดรเจนเฟส (phase) หนึ่งซึ่งประพฤติตนเป็นตัวนำไฟฟ้า เฟสนี้เคยมีการทำนายทางทฤษฎีโดยยูจีน วิกเนอร์ (Eugene Wigner) และฮิลลาร์ด เบล ฮินติงตัน (Hillard Bell Huntington) ใน ค.ศ. 1935

ที่ความดันและอุณหภูมิสูง ไฮโดรเจนโลหะอาจอยู่เป็นของเหลวมิใช่ของแข็ง และคาดว่ามีอยู่ปริมาณมากในด้านในที่มีความโน้มถ่วงสูงของดาวพฤหัสบดี ดาวเสาร์และดาวเคราะห์นอกระบบสุริยะอื่น

ในเดือนตุลาคม ค.ศ. 2016 มีการอ้างว่าสังเกตไฮโดรเจนโลหะในห้องปฏิบัติการ ณ ความดันประมาณ 495 จิกะปาสคาล จนถึงเดือนมกราคม ค.ศ. 2017 ยังไม่มีการทำซ้ำการค้นพบดังกล่าวได้ มีรายงานการสังเกตบางครั้งเข้าได้กับพฤติกรรมโลหะ เช่น การสังเกตเฟสใหม่บางเฟสของไฮโดรเจนแข็งภายใต้ภาวะเสถียรที่มีรายงาน และในดิวทีเรียมของเหลวแน่น การเปลี่ยนแปลงฉนวนไฟฟ้าสู่ตัวนำไฟฟ้าที่เข้าได้กับการเพิ่มสภาพสะท้อนแสง
เรซิเดนต์อีวิล ซีโร่

เรซิเดนต์อีวิล ซีโร่, หรือที่รู้จักในญี่ปุ่นในชื่อ ไบโอฮาซาร์ด 0,() เป็นวิดีโอเกมแนวสยองขวัญเอาชีวิตรอด ที่ออกแบบโดย ชินจิ มิคามิ และพัฒนาโดยแคปคอม เป็นวิดีโอเกมลำดับที่หกในเกมชุดเรซิเดนต์อีวิล ตัวเกมออกจำหน่ายทั่วโลกในวันที่ 12 พฤศจิกายน ค.ศ. 2002 โดยเนื้อเรื่องจะเล่าเหตุการณ์ก่อนที่ภาคแรคที่หน่วย S.T.A.R.S. จะเข้าไปในคฤหาสน์ โดยเราจะได้เล่นเป็น Rebecca Chambers เจ้าหน้าที่หน่วย S.T.A.R.S. และนักโทษ Billy Coen

ในปี ค.ศ. 2016 เรซิเดนต์อีวิล ซีโร่ ได้มีการทำฉบับรีเมคในชื่อ เรซิเดนต์อีวิล ซีโร่ เอชดี โดยวางขายในวันที่ 22 มกราคม 2016 โดยขายแบบคอลแลคชั่นคู่กับ เรซิเดนต์อีวิล 1 เอชดี
เรซิเดนต์อีวิล 5

เรซิเดนต์อีวิล 5 (หรือที่รู้จักในญี่ปุ่นในชื่อ ) เป็นเป็นเกมยิงมุมมองบุคคลที่สามแนวสยองขวัญเอาชีวิตรอด ที่ออกแบบโดย ชินจิ มิคามิ และพัฒนาโดยแคปคอม เป็นวิดีโอเกมลำดับที่แปดในเกมชุดเรซิเดนต์อีวิล ตัวเกมออกจำหน่ายทั่วโลกในวันที่ 5 มีนาคม ค.ศ. 2009 และวางจำหน่ายอีกครั้งในแบบ เอชดี ในวันที่ 28 มิถุนายน ค.ศ. 2016